text: Tørvur er á at gera neyvari ásetingar um, hvat umhvørvi og náttúra merkja, og at viðurkenna og staðfesta, at náttúran ikki bert ein sýnisgluggi hjá fólki at frøast um.
text: #000001
text: Útbyggingar og útstykkingar vinda upp á seg kring landið, og henda gongd elvir til skaða á náttúruna. Tað seinasta dømið er ætlaða útbyggingin av vinnuøkinum á Sundi, har landsins Yvirfriðingarnevnd metir, at tað er í lagi at halda fram at oyðileggja náttúruna við Kaldbaksfjørin, eftirsum at skaði á náttúruna í økinum longu er gjørdur. Tí hevur hon, hóast mótmæli frá Kaldbaksfólki, givið loyvi til at útbyggja vinnuøkið á Sundi. Um hetta er innihaldið í náttúrufriðingarlógini, so má staðfestast, at lógin er óbrúkilig til at verja náttúruna.
text: #000002
text: Ætlaða inntrivið í fjørðin í Kaldbak er ikki einasta dømi um umhvørvisliga skarnsgerð, sum eftir øllum at døma er púra lóglig. Ferð eftir ferð vísir tað seg, at náttúran ikki er vard við verandi náttúrufriðingarlóg, og útbyggingar av øllum handa slag vera trumlaðar ígjøgnum. Nevnast kann Glyvursnes, sum skal veita grót til 34 metra djúpa ífylling, ein røð av havnaútbyggingum, ið økja um útlát og munandi broyta staðbundna umhvørvið, ætlað útstykking á Múlakletti á Eiði, sum átti at verðið friðaður, útbygging av alivirksemi og áirnar í Kunoynni, sum seldar eru privatari fyritøku.
text: #000003
text: Sæð úr einum umhvørvisligum sjónarhorni og í ljósinum av tíðarinnar avbjóðingum við menniskjaframdari dálking, skulu umhvørvislig atlit viga nógv meira enn tey gera undir galdandi lógarkarmum. Harafturat eigur spurnartekin at vera sett við, um økt bygging og økt framleiðsla er serliga burðardygt yvirhøvur. Sum samfelag eru vit byrjað at varnast ta dálking og náttúruoyðing, sum ídnaðarlond hava elvt, og tað gerst alt meiri greitt, at umhvørvið ikki kann virðast ov høgt.
text: #000005
text: Í einum landi har vit hava almennar stovnar, hvørs endamál er at verja náttúru og umhvørvi, umframt kommunalar umsitingar, ið eisini hava somu skyldur, er tað er ein gøla fyri tað føroyska samfelagið, at vit ikki hava eina tíðarhóskandi náttúruverndarlóg. Sum nú er standa vit hjálparleys við lógum, sum skulu eitast at verja umhvørvi og náttúru, men ikki tæna sínum endamáli. Eitt greitt dømi um, hvussu illa stendur til, er, tá ið vit hoyra, at yvirfriðingarnevndin avmarkar seg til at einans taka atlit til, hvussu útbyggingar “skemma” náttúruna. Umhvørvisligar avleiðingar eru nógv meiri umfatandi enn tann fagurliga útsjóndin. Talan er um víðfevndar avleiðingar fyri menniskju, djór og vistskipanir sum heild.
text: #000008
text: FNU vónar, at samgongan veruliga er so framsøkin, sum hon hevur givið okkum fatan av, og at bólkurin, sum skal orða nýggju náttúruverndarlógina, ikki einans er samansettur av løgfrøðingum, men at har eisini sita fólk við førleikum til at skilja og kritiskt greina tær serligu og samansettu avbjóðingar, sum føroyska samfelagið stendur framman fyri í dag, tá ið tað viðvíkur náttúru- og umhvørvismálum. Tørvur er á eini náttúruverndarlóg, sum ger neyvar ásetingar um, hvat umhvørvi og náttúra merkja, og sum viðurkennir og staðfestir, at náttúran ikki bert er ein sýnisgluggi hjá fólki at frøast um, men eisini okkara lívsgrundarlag, og at vit liva í eini heilt serstakari tíð við stórum heimsumfatandi rembingum, tá ið tað kemur til náttúru- og umhvørvisspurningar.
text: #000009